PRE TÝCH, KTORÍ SI PREČÍTAJÚ IBA PRVÚ STRANU KNIHY

Prof. Christo Mermerski a jeho syn dr. Jonko Mermerski odporúčajú veľmi zdravý a lacný recept na liečbu vysokého krvného tlaku, ochorenia prostaty, kostných výrastkov, na uchovanie pamäte a na odstránenie šumenia v ušiach:

Zmiešajte 300 až 400 ml bieleho jogurtu,

60 – 70 g nadrobno nastrúhaného zeleru,

1 polievkovú lyžicu čistého medu a 40 – 50 g pomletých orechov.

Zmes rozdeľte na 4 rovnaké časti. Tri časti užite počas dňa vždy

30 minút pred hlavným jedlom a poslednú štvrtú časť hodinu pred spaním. Ak túto zmes budete užívať 20 dní, výsledok bude neuveriteľný. Zmes môžete používať po celý rok.

Všetky práva sú vyhradené. Nijaká časť tejto knihy sa nesmie reprodukovať, ukladať do informačných systémov ani prenášať v akejkoľvek podobe či akýmkoľvek spôsobom – elektronicky, mechanicky, fotokopírovaním, nahrávaním alebo inak – bez predchádzajúceho písomného súhlasu vlastníka autorských práv.

Text © 2016 by Prof. Christo Mermerski

Translation © 2016 by Zdenka Kramplová

Slovak edition © 2017 by Ikar

Z bulharského originálu Iskate li da znaete kak da zabavite stareeneto,

Antiaging (Sofia 2015) preložila a zostavila Zdenka Kramplová

Redigovala MUDr. Zdenka Tinajová

Vydalo vydavateľstvo Ikar, a. s. – Príroda, Bratislava v roku 2017

ako svoju 1055. publikáciu v elektronickej podobe.

Prvé vydanie

Sadzba, zalomenie do strán a návrh obálky

Thomas Books, s. r. o., Bratislava

Foto na obálke a ilustrácie Shutterstock/isifa

ISBN 978-80-551-5256-1

Úvod

Jedného rána mi môj vnuk Maxim povedal:

„Dedo, chcem, aby si nikdy nezomrel!“

Odpovedal som mu, že ja tiež nechcem zomrieť, ale zdá sa mi, že je to nemožné. Ale Maxim sa nedal:

„ Pokús sa a uvidíš, že je to možné!“

Teraz nehľadám cestu k nesmrteľnosti, ale spolu so svojím synom hľadám cestu k dlhovekosti, a to takej, pri ktorej budú ľudia do neskorého veku užitoční nielen pre seba, ale aj pre svojich blízkych a spoločnosť. Na tomto svete niet nič horšieho, ako keď človek ochorie tak, že dlhé roky musí vykonávať svoje fyziologické potreby na lôžku. Jeden môj dobrý priateľ je už 17 rokov v takom stave. Určite chápete, že takto chorí ľudia majú problém nielen sami so sebou, ale svojím stavom často spôsobia ochorenie aj ľuďom, ktorí sa o nich starajú.

Preto cieľom tejto knihy je pomôcť čitateľom hľadať cestu k zdraviu do vysokého veku predovšetkým pomocou matky prírody.

Keď nás príroda stvorila, zabezpečila nám všetko potrebné pre zdravú a zmysluplnú existenciu. Musíme len vedieť, čo máme robiť, aby sme sa tešili dobrému zdraviu a dlhému životu a boli osožní pre seba aj pre spoločnosť.

Spolu s mojím synom sme autormi 29 kníh. Vo všetkých sa zaoberáme liečivou stravou, liečivým stravovaním a súčasnou prírodnou medicínou. Pod pojmom prírodná medicína si ľudia často predstavujú len liečivé rastliny, ale nie je to tak.

Starodávny učenec Hippokrates žil pred viac ako dvetisíc rokmi a prostú múdrosť obyčajného ľudského života sformuloval do jednej vety: „Naša potrava musí byť naším liekom a naším liekom musí byť naša potrava!“ Paradoxné je, že hoci všetci naši lekári zložili Hippokratovu prísahu, na túto múdrosť zabudli a v praxi ju takmer nikdy nepoužívajú.

Keď ideme k lekárovi, ten nám namiesto liečby stravou predpíše recept s 5 – 6 syntetickými liekmi, ktoré zvyčajne liečia jedno ochorenie, ale súčasne spôsobujú iné. Je na škodu, že súčasná oficiálna medicína v praxi nevyužíva liečbu stravou. Dôvodom je aj to, že lekári sa na lekárskych fakultách o nej neučili a nemali ani učebnice o liečivej strave, liečivom stravovaní či súčasnej prírodnej medicíne.

V roku 1894 pricestovala do Bulharska vedecká delegácia z Pasteurovho inštitútu v Paríži pod vedením prof. Iľju Mečnikova (laureáta Nobelovej ceny), aby zistila, prečo je v Bulharsku najviac storočných ľudí, hoci v tom čase tam existovala iba prírodná medicína a recepty sa dedili z pokolenia na pokolenie. Po skončení podrobného výskumu podmienok života a výživy Bulharov táto delegácia dospela k záveru, že hlavným faktorom dlhovekosti je potravina, ktorú denne konzumuje každý Bulhar, a tou je bulharský biely jogurt. Tento druh jogurtu sa dnes konzumuje takmer vo všetkých štátoch sveta. V Japonsku 25 miliónov Japoncov každé ráno raňajkuje bulharský biely jogurt, ktorý obsahuje dve baktérie – Lactobacillus bulgaricus a Streptococcus thermophilus.

Spolu so synom Jonkom sme presvedčení, že je dôležité, aby tento biely jogurt obsahoval nie dve, ale päť až šesť nových mliečnych baktérií, jedno prebiotikum a ďalšie dva komponenty. Preto sme vytvorili nový druh bieleho jogurtu a nazvali sme ho „Mermerski“. Tento jogurt je unikátny, pretože:

- Pomáha urýchľovať regeneráciu mikroflóry tráviacej sústavy, ktorá je úplne zničená v dôsledku užívania antibiotík a iných druhov liekov.

- Šesť druhov baktérií spolu s prebiotikom účinkuje tak, že baktérie sa živia toxickými látkami z liekov nahromadených v organizme, nezdravou stravou a nevhodnou vodou a týmto spôsobom čistia organizmus.

- Potláča šírenie hnilobných procesov v tráviacom trakte, čím zabraňuje jeho poruchám a lieči hnačku.

- Posilňuje imunitný systém.

- Blahodarne vplýva na zdravotný stav ľudí so srdcovými ochoreniami, pretože jogurtové baktérie asimilujú cholesterol a majú silný vplyv na voľné radikály.

- Má protirakovinový účinok v hrubom čreve a v žalúdku.

- Je dokázané, že prebiotiká majú protinádorové a protimikrobiálne účinky, pozitívne ovplyvňujú hladinu glukózy v krvi a zvyšujú vstrebávanie minerálnych látok v organizme.

Tento biely jogurt je vhodný aj pre ľudí, ktorí nemôžu konzumovať laktózu, pretože laktóza sa v ňom mení na kyselinu mliečnu. Veľmi vhodný je aj pre športovcov, lebo zvyšuje trávenie proteínov, čo spôsobuje intenzívny nárast svalov.

Svetoznámi mikrobiológovia G. W. Tannosk a H. W. Holzepfer výskumom dokázali, že probiotické baktérie majú pozitívny vplyv na celú tráviacu sústavu a sliznicu čriev tým, že produkujú enzýmy a bunkové bioprodukty dôležité pre život.

V súčasnej prírodnej medicíne existujú štyri hlavné oblasti, a to liečba stravou, liečba liečivými rastlinami, liečba šťavami a liečba očistou organizmu.

Najunikátnejšia z nich je liečba stravou. Sme presvedčení, že nie je nič lepšie, ako konzumovať vhodné potraviny a kombinovať ich tak, aby sme predchádzali chorobám alebo liečili určité ochorenie. Liečba stravou existuje už viac ako 60 – 70 rokov a pre pochopenie jej dôležitosti uvedieme niekoľko príkladov. Ak chceme chrániť organizmus pred rakovinou a voľnými radikálmi a budovať silný imunitný systém, treba postupovať podľa týchto receptov:

Recept č. 1

Očistíme 3 čerstvé mrkvy strednej veľkosti a nastrúhame ich. Mrkva nám poskytuje dostatočné množstvo vitamínu A a vitamínu C.

K nastrúhanej mrkve pridáme 2 – 3 lyžice panenského olivového oleja (extra virgin), ktorý nám zabezpečuje prísun omega-3 a omega-6 mastných kyselín, pretože náš organizmus si ich sám nemôže vytvárať.

Pomelieme 50 g slnečnicových semien (surových), ktoré nám dodávajú protirakovinový vitamín E.

Pridáme 20 kvapiek propolisovej tinktúry, ktorá ničí iba choroboplodné mikroorganizmy bez toho, aby zasiahla prospešné druhy mikroorganizmov.

Pridáme 1 – 2 lyžice medu a všetko dobre zamiešame.

Takto si pripravíme liečivo, ktoré zneškodňuje karcinogénne látky ešte v počiatočnom štádiu ich rozvoja, a tak predchádzame vzniku onkologických ochorení. Vytvoríme neprekonateľnú bariéru pre voľné radikály a zabránime poškodeniu buniek v našom tele, čím spomalíme jeho starnutie. Konzumovaním tejto zmesi budujeme silný imunitný systém, ktorý ochráni náš organizmus pred choroboplodnými mikroorganizmami.

Recept č. 2

Týmto receptom môžeme odstrániť usadeniny v krvných cievach. Zohrejeme jednu šálku vody (asi 150 – 200 ml) a pridáme 1 polievkovú lyžicu jablkového octu a 1 čajovú lyžičku včelieho peľu. Potom pridáme 1 polievkovú lyžicu medu. Tento nápoj pijeme každé ráno. Po 30 – 40 dňoch jeho užívania si prečistíme krvné cievy a znížime hladinu „zlého“ LDL cholesterolu v krvi.

Recept č. 3

Nazbierame si vrcholky pŕhľavy, naplníme nimi zaváraninový pohár a zalejeme ich pálenkou z hrozna až pod spodný okraj pohára. Zmes necháme vylúhovať 7 dní a potom užívame 1 čajovú alebo 1 polievkovú lyžicu tejto zmesi každé ráno a každý večer. Touto zmesou posilníme organizmus a znížime krvný tlak.

Recept č. 4

Do 1 l domáceho červeného vína dáme 12 vetvičiek petržlenovej vňate a pridáme 2 polievkové lyžice jablkového octu. Zmes varíme pomaly asi 7 – 8 minút, potom ju necháme vychladnúť asi na 40 °C. Pridáme 350 g medu, 200 ml šťavy z aloe vera a dobre premiešame. Neexistuje nič liečivejšie na ochorenie srdca a sladšie a chutnejšie na pitie, ako tento liečivý nápoj.

Druhou oblasťou prírodnej medicíny, ktorá je známa viac ako národná medicína, je liečba liečivými rastlinami. Táto liečba vznikla ešte pred 5000 rokmi, keď v starobylej Číne vyšla prvá kniha s názvom „Ben Cao“. Kniha obsahovala 800 receptov. Neskôr sa tieto vedomosti dodnes odovzdávané z pokolenia na pokolenie dostali z Číny do Európy.

Treťou oblasťou prírodnej medicíny je liečba čerstvými šťavami. V knihe nájdu recepty aj tí, ktorí prekonali ťažké ochorenia alebo podstúpili operáciu.

Štvrtá oblasť je veľmi dôležitá, pretože ide o pravidelnú očistu organizmu od nahromadených mikroorganizmov, ťažkých kovov a škodlivých chemických zlúčenín z liekov, stravy, vody a zo vzduchu. Poukázali sme na štyri smery prírodnej medicíny, aby sa každý mohol rozhodnúť, akú liečbu si vyberie na ceste k svojmu zdraviu. Zaujímavá je teória ruského vedca prof. Ivana Pavloviča Neumyvakina, doktora lekárskych vied, ktorý bol 30 rokov lekárom ruských kozmonautov. Tento vedec je presvedčený, že ochorenia ako Parkinsonova choroba, roztrúsená skleróza a vysoký krvný tlak jednoducho neexistujú. Podľa neho sú len dve príčiny mnohých chorôb:

1. nesprávny vzťah človeka k vlastnému zdraviu,

2. nesúlad so zákonmi fyziológie, podľa ktorých funguje ľudský organizmus.

Z uvedených príčin súčasná medicína nie je schopná vyliečiť množstvo ochorení napriek tomu, že ľudia platia veľké sumy peňazí za drahé lieky a liečbu. Z rozhovoru s týmto vedcom, ktorý bol publikovaný v ruských médiách, pochopíte celú filozofiu prof. Neumyvakina. Dozviete sa, že mnohé ochorenia si človek môže vyliečiť bez toho, aby na to potreboval peniaze.

Prof. I. P. Neumyvakin je vojenský lekár, laureát mnohých ocenení, významný ruský národný liečiteľ a vedúci liečebného centra. Prináša pozoruhodné závery, ktoré vyvolávajú pochybnosti voči niektorým lekárskym teóriám a princípom zavedeným v praxi. Tu je jeho rozhovor:

Otázka: Prof. Neumyvakin, prečo ste proti súčasnej oficiálnej medicíne?

Odpoveď: Zaoberám sa len osvetou osobnej zodpovednosti každého človeka za svoje zdravie. Študujem zákonitosti fyziológie, na základe ktorých funguje ľudský organizmus. Dnešná medicína ich nevyužíva a nepridŕža sa ich, hoci bez ich poznania a rešpektovania nie je možné vyliečiť žiadne ochorenie. V súčasnosti sa dáva prednosť vynakladaniu veľkých peňazí za drahé lieky a moderné prístrojové vybavenie.

Otázka: Prečo pokračujú spory medzi tradičnou a alternatívnou medicínou?

Odpoveď: Dvadsať rokov sme bojovali za uzákonenie alternatívnej medicíny. V televízii nám hovoria, že nie je možné vyliečiť sa z Parkinsonovej choroby, hoci mnohí lekári vedia, ako sa veci majú. Problém je v tom, že nikto nechce meniť systém. Skúmajú sa ochorenia, ako je Parkinsonova choroba a roztrúsená skleróza, ktoré vôbec neexistujú.

Otázka: Nie je to príliš radikálny názor?

Odpoveď: Za chorobu možno považovať predovšetkým zlý stav žalúdočno-črevného traktu. Títo ľudia majú zápchu 10 – 15 dní a ich črevá nie sú funkčné. Znamená to ťažkú otravu, je to horšie ako byť ožiarený radiáciou. Ak sa nenormalizuje funkcia čriev, týmto ľuďom sa nedá pomôcť. Oficiálna medicína nedokázala vyliečiť ani jedného z týchto chorých, pretože sa spolieha iba na lieky. Keď sa títo ľudia liečia v našom centre, o 2 – 3 mesiace už chodia sami nakupovať a ruky sa im netrasú. Obviňovali ma za to, že používam nepovolené lieky a takmer zo mňa urobili zločinca. Vydal som však knihu s názvom „Ako sa zbaviť chorôb, ktoré neexistujú – vysoký krvný tlak, cukrovka.“ Vysoký krvný tlak neexistuje. To, čo lekári nazývajú ťažká hypertónia, je možné vyliečiť za 2 – 3 mesiace. A pokiaľ ide o cukrovku, odporúčam vám moju novú knihu „Cukrovka: mýty a realita.“ Ako môžem tvrdiť, že existuje cukrovka, keď to nie je pravda?

Otázka: Ale veď 300 miliónov ľudí na celom svete trpí, pretože ich podžalúdková žľaza neprodukuje inzulín.

Odpoveď: Podžalúdková žľaza je iba taký robotník. U nás dokonca existuje spoločenská organizácia „Zbohom cukrovka“. Stačia dva týždne a cukrovka zmizne. Len treba cvičiť asi jednu hodinu denne a niečo málo k tomu... Telo je náš motor. Je lepšie zaoberať sa ním, ako trpieť a užívať lieky. Diabetici musia špeciálne dbať o svoje nohy a každodenne cvičiť.

Otázka: A potom sa bude produkovať inzulín?

Odpoveď: Samozrejme! Všetko je to o fyziológii. Dôležité je, aby sme vo vnútri organizmu vytvorili normálne podmienky pre život buniek. Len sa pozrite, čím dnes kŕmia deti: rôznymi sladkosťami s farbivami a stabilizátormi, kokakolou a podobne. Už 3 – 4-ročné dieťa má potom cukrovku. Organizmus spotrebuje len ten cukor, ktorý sa vytvorí ako konečný produkt pri spracovaní potravy. Konzumovaním súčasných „nových“ produktov sa hladina cukru v krvi ihneď zvyšuje a podžalúdková žľaza je nútená produkovať viac inzulínu. Ale dokedy môžeme túto žľazu preťažovať?

Otázka: Dnes zisťujú cukrovku už u dojčiat...

Odpoveď: Príčina je v rodičoch, predovšetkým v matke, ale nie v zmysle dedičnosti. Ak matka počas tehotenstva konzumuje viac zbytočnej potravy, potom sa u dieťaťa vyvinie cukrovka. Dispozície samozrejme môžu byť, no pri rovnakých podmienkach. Ak sa dieťa stravuje a správa rovnakým spôsobom ako jeho rodičia, ochorenie sa u neho prejaví v súvislosti s týmto zaužívaným spôsobom života. Do nášho centra chodili celé rodiny cukrovkárov – otec, matka, starí rodičia, ale dieťa cukrovku nedostalo. Dospelí pochopili podstatu diabetu a snažili sa, aby ich dieťa žilo iným spôsobom – viac telocviku, otužovanie, zdravá strava, konzumovanie väčšieho množstva zeleniny, napríklad mrkvy a podobne. Cukor len pri veľkých oslavách a narodeninách, takže dieťa cukrovku nedostalo. Takisto neexistuje ani rakovina.

Otázka: Prepáčte, ale znie to ako nejaká fantastika...

Odpoveď: Rakovina je stav, do ktorého sa nevedomí ľudia dostali sami. Je to stav, kedy človek prekračuje hranicu znečistenia svojho tela. Len podľa dúhovky oka môžem určiť stupeň tohto znečistenia za päť minút. Ak znečistenie organizmu dosiahne stupeň 35 %, u človeka sa prejavia žalúdočné vredy, perforácia žalúdka alebo zápal. Ak však znečistenie dosiahne 36 – 38 %, potom tvrdím, že ak sa to onkologicky neprejaví dnes, tak určite zajtra alebo pozajtra. Pri takomto znečistení bunky nemôžu normálne fungovať a začnú mutovať. Keď množstvo týchto buniek prekročí kritický bod, vtedy nastane niečo podobné ako pri jadrovom výbuchu. A hovorí sa tomu metastázy.

Otázka: Ako si môžeme poradiť s takýmto znečistením?

Odpoveď: Polovica ochorení sa dá vyliečiť len vodou. Ľudia prestali piť vodu, hlavne tí starí. Musíte piť liter a pol až dva litre, v lete dokonca tri litre vody denne. A môžete aj viac. Čistá voda je elektrolyt, prináša energiu aj informáciu. Ak človek pije málo vody, krv mu zhustne a srdce ju nemôže normálne pumpovať. Je to prírodný zákon, ktorý dnes oficiálna medicína úplne ignoruje. Prospešný a uvoľňujúci je aj odpočinok blízko vody. A kde je srdce? Ja tvrdím, že srdce je v pätách.

Otázka: V akom zmysle?

Odpoveď: Myslím na krvné kapiláry. Keď kapiláry dobre nepracujú a srdce nie je schopné pumpovať zahustenú krv, táto sa hromadí vo veľkých cievach, krvný tlak sa zvyšuje a to je tá vaša hypertónia.

Otázka: A čo spôsobuje, že krvné kapiláry dobre nefungujú?

Odpoveď: Kapiláry sa nachádzajú vo svaloch. Preto treba praktizovať telocvik, gymnastiku a veľa pohybu. Cvičiť treba každý deň.

Ak si dnes nenájdete aspoň polhodinu na cvičenie, tento deň je pre vás stratený.

V tom prípade vek nehrá žiadnu úlohu. Pre starších ľudí je pohyb ešte dôležitejší. Samozrejme, že môžete urobiť výnimku v prípade nejakých osláv, udalostí alebo cestovania. Ale potom sa treba opäť vrátiť k cvičeniu. V súčasnosti sa všetko delí na jednotlivé časti, orgány, ale ak sa pozrieme na človeka ako na celistvý organizmus, zistíme, že žiadne ochorenia jednoducho neexistujú. Napríklad ochorenie ako vitiligo a mnohé iné možno vyliečiť za 2 – 3 mesiace. Jednoducho očistou organizmu.

Otázka: Hovoríte o očiste organizmu a všetko to vyzerá veľmi jednoducho, ale čo to vlastne obnáša?

Odpoveď: Ak jedlo dostatočne nerozhryziete alebo ak počas jedenia pijete vodu, urobili ste všetko pre to, aby sa potrava vo vnútri organizmu nespracovala. Náš organizmus je zostrojený veľmi zaujímavo. Žalúdočná šťava obsahuje kyselinu chlorovodíkovú. Chlieb a kaša sa spracujú za polhodinu, maximálne za hodinu, pričom koncentrácia kyseliny je slabšia. Mäso, ryby a vajcia si vyžadujú silnejšiu koncentráciu kyseliny a 2 – 3 hodiny na rozloženie. Na spracovanie mastného alebo vyprážaného jedla potrebujete 4 hodiny. Ak ste počas jedla pili nejaký nápoj, rozriedili ste žalúdočnú kyselinu a znížili ste jej koncentráciu. V dôsledku toho potrava v žalúdku začne hniť. Tieto zhnité zvyšky sa ukladajú na vnútorných stenách čriev. Žiadny klystír ich nedokáže odstrániť. Všetky tieto látky sa absorbujú a vstrebávajú a stanú sa neoddeliteľnou súčasťou bunky. Odtadiaľ nečistoty postupujú do pečene. Z pečene sú nasmerované do pľúc, kde už je nedostatok kyslíka. Potom srdce presúva nečistoty do obličiek, ktoré sú rovnako znečistené ako pečeň. Nakoniec sa dostanú do kĺbov a krvných ciev.

Naučte sa správne stravovať a potravu žujte v ústach dovtedy, kým celá nasiakne slinami. Nie je také ťažké pochopiť, že dobre požutá potrava skĺzne do žalúdka ľahko ako po masle. Vodu pite pred jedlom. Denne pite 1,5 až 3 litre vody. Doprajte organizmu dostatok vody ako výplachový systém a všetko bude fungovať tak, ako má.

Otázka: Povedali ste, že vodu treba piť pred jedlom?

Odpoveď: Samozrejme. Do pohára s vodou môžete kvapnúť 5 – 10 kvapiek peroxidu vodíka.

Otázka: Nie je to nebezpečné?

Odpoveď: Peroxid vodíka je potrebný, aby fungoval ochranný mechanizmus imunitného systému. Ničí všetkých našich vnútorných nepriateľov. A tých 5 – 10 kvapiek skutočne nie je málo. V praxi sa mi stávalo, že pri 1 – 2 kvapkách človek stratil vedomie. Peroxid vodíka účinkuje ako katalyzátor, ktorý uvádza do činnosti všetky reakcie. Podstatné je, že začne intenzívne spracovávať a z organizmu vylučovať všetky nečistoty, ktoré sa v ňom nahromadili. Niekedy po 7 až 10 dňoch organizmus vylúči riedke nečistoty, ktoré veľmi nepríjemne páchnu. Znamená to, že sa začal čistiť.

Otázka: Počul som o prípadoch, keď si ľudia peroxidom vodíka popálili sliznicu žalúdka.

Odpoveď: Peroxid nie je všeliek. Najdôležitejšie je neprekračovať dávku.

Otázka: Čo musíme robiť, aby sme si zachovali zdravie?

Odpoveď: Najdôležitejšie je využiť prirodzené mechanizmy založené prírodou a naučiť sa správne zaobchádzať so svojím zdravím. To je celý systém, vrátane telocviku, stravovania, ekológie a pravidelnej očisty organizmu. Celkom určite musíte piť vodu. Vo vode je tá pravda. Ak zmeníte svoj spôsob života, môžete vyliečiť každé ochorenie, aj rakovinu. Veď príčinou jej vzniku je práve to znečistenie, upchatie organizmu. Nedávno som čítal o žene, ktorá mala rakovinu pľúc s metastázami. Odmietli ju operovať. Začala sa otužovať a prešla na zdravý spôsob života. Teraz má 80 rokov a nedávno dosiahla svetový rekord v maratóne a získala zlatú medailu. Veľmi dôležité je mať optimistickú náladu. A ak ste ochoreli, všetko nevyhnutné na vyliečenie, dokonca aj rakoviny, môžete nájsť priamo pod nohami.

Na rozdiel od prof. Neumyvakina my neodmietame medicínu syntetických liekov, ale s plným presvedčením hovoríme, že prírodná medicína lieči mnoho ochorení, ktoré súčasná medicína vyliečiť nemôže. Ide o aterosklerózu, anémiu, alergiu, bronchitídu, astmu, vysoký krvný tlak, zápal obličiek (pyelonefritídu), obličkovú nedostatočnosť, pásový opar, psoriázu, gangrénu, kožné ochorenie ruža (erysipel) a mnohé iné.

I. časť

PRÍRODNÁ STRAVA PREDLŽUJE MLADOSŤ A LIEČI

Národná a prírodná medicína

Prvé informácie o národnej medicíne sa datujú do obdobia 3000 rokov pred naším letopočtom a pochádzajú z Číny. Všetky recepty sú dodnes zostavené výhradne na báze liečivých rastlín. Len v minulom storočí dietológovia a lekári uznali hlboký zmysel správ, ktoré nám zanechali Galén a Hippokrates. Práve oni pridali k liečivým rastlinám aj stravu ako jeden z najlepších spôsobov ako predchádzať chorobám a liečiť ich. Odvtedy sa národná medicína začala nazývať prírodnou medicínou. Tento názov lepšie a presnejšie vystihuje zmysel prírodnej medicíny.

Číňania, ktorí žili pozdĺž Žltej rieky v centrálnej Číne, sa začali zaoberať štúdiom liečivých vlastností rastlín pred vyše 3000 rokmi pred naším letopočtom. Z tohto obdobia pochádza aj prvá kniha o liečivých účinkoch rastlín pod názvom “Ben Cao“, v ktorej je opísaných takmer 1000 liečivých rastlín, minerálov a iných spôsobov liečby. Neskôr (v 15. storočí) čínsky lekár Shin-Shen opísal liečivé účinky takmer 2000 rastlín. V Indii podrobne preskúmali (2000 rokov pred n. l.) liečivé vlastnosti viac ako 700 liečivých rastlín, ktoré boli zhrnuté v knihe Suskita Samhita. Ešte v dávnoveku sa účinkom rastlín venovali aj v Asýrii. Na týchto miestach boli objavené hlinené platne, na ktorých sú opísané rastliny používané na liečbu rôznych ochorení.

Podobne sa rastliny skúmali aj v Egypte 1500 rokov pre naším letopočtom. V nájdenom lekárskom papyruse Ebers sa opisuje viac ako 400 ochorení a viac ako 700 liečiv rastlinného pôvodu. Pre starobylých Egypťanov bolo charakteristické organizovanie expedícií s ich najznámejšími odborníkmi, ktorí putovali aj mimo územia Egypta.

Aj Gréci používali liečivé rastliny na liečbu rôznych ochorení. Otec súčasnej medicíny Hippokrates opísal 236 liečivých rastlín. Veľmi zaujímavé je jeho vyjadrenie, že na stravu sa treba pozerať ako na liek. Táto múdrosť sa opäť dostáva do pozornosti až posledných 50 rokov. V najrozvinutejších krajinách sveta vznikol nový liečebný smer – liečba stravou.

V súčasnosti sa vynakladá viac ako 500 miliónov dolárov ročne na výskum a získavanie nových poznatkov o liečivých účinkoch stravy a liečivých rastlín. Dôvod je veľmi jednoduchý: chemické zlúčeniny získané z rastlín na rozdiel od syntetických zlúčenín nemajú vedľajšie účinky na ľudský organizmus. Okrem toho liečivé rastliny majú silnejšie liečivé vlastnosti. V budúcnosti budú najrozvinutejšie štáty sveta vynakladať ešte viac finančných prostriedkov na ich výskum, pretože pochopili, že oveľa ľahšie a lacnejšie je chorobám predchádzať, ako ich liečiť.

Dokázalo sa, že liečivá vyrobené na bylinnom základe, ako aj vhodné potraviny a šťavy majú značné výhody pred syntetickými liečivami, pretože:

1. Bylinné liečivá na rozdiel od syntetickým látok nepoškodzujú, ale liečia celý organizmus.

2. Kombinovanie viacerých liečivých rastlín alebo potravín do jedného receptu na rozdiel od syntetických liekov nielenže nie je v rozpore, ale naopak má synergický účinok, ktorý sa prejavuje silnejším liečivým účinkom.

3. Liečba stravou je výnimočný spôsob, ako predchádzať ochoreniam a liečiť viac ako 200 chorôb. Stravou poskytujeme organizmu nielen energiu pre jeho správne fungovanie, ale aj nevyhnutné látky, ktoré predlžujú mladosť a spomaľujú starnutie. Takto možno život človeka predĺžiť do 120 – 160 rokov, ako je to zakotvené v jeho génoch.

Table of Contents

Start

Úvod

I. časť

Národná a prírodná medicína